**Kedves hetedikesek!**

Először a határozós témazáró dolgozat megoldásait ismertetjük:

**Szívesen ideírtuk volna azt is, mit írtatok a jó megoldás helyett, de nem lenne helyes azt népszerűsíteni, ami nem volt jó.**

**Így mindenkinek magának kell végigbogarásznia, mit rontott el a témazáróban.**

**Reméljük, tanultok belőle, mert sok olyan ismeretet kérdeztünk, amit nem most kellett (volna) megtanulni, hanem tavalyi anyag.**

**Szószerkezetek:**

háromszor szóltam:számhatározós

jóízűen nevetett: módhatározós

hazajött az iskolából: helyhatározós

egyedül játszik: állapothatározós

az öccsével hozatja: eszközhatározós

betegség miatt hiányoztak: okhatározós

sétálok a húgommal: társhatározós

ebéd után tanulunk: időhatározós

**mondatelemzés**

* Tibi elmerült a gondolataiban.

Tibi: alany, elmerült: állítmány, a gondolataiban: képes helyhatározó

* Azonnal indulnom kell a barátnőmhöz a leckéért.

kell: állítmány, indulnom: alany,barátnőmhöz: helyhatározó, azonnal: időhatározó,, leckéért: célhatározó

* Néhányszor én is elfelejtettem lekapcsolni a villanyt a fürdőszobában.

elfelejtettem: állítmány, én: alany, lekapcsolni: tárgy, a villanyt: tárgy, a fürdőszobában: helyhatározó

**a határozók kifejezőeszközei(szófajok)**

félénken: meléknév

indulnom: főnévi igenév

kell: ige

miatt: névutó

hajlandó: melléknév vagy igenév

mindig: határozószó

néhányszor: határozatlan névmás

tegnap: határozószó

**mondatbővítés Cirmi nyávog.**

*Csak a megjelölt szavakkal kellett a mondatot bővíteni és alakítani sem lehetett rajta.*

időhatározó- időhatározó –szóval kifejezve: Cirmi most nyávog.

társhatározó - névutós névszóval: Cirmi Bundival együtt nyávog.

állapothatározó – határozói igenévvel: Cirmi jóllakva nyávog.

célhatározó - ragos névszóval : Cirmi tejért nyávog.

módhatározó - ragos névszóval: Cirmi éhesen nyávog.

okhatározó - névutós névszóval: Cirmi sérülése miatt nyávog.

**Helyesírás:**

|  |  |
| --- | --- |
| szépséggel | cm-rel |
| Kodállyal | Ft-tal |
| Móriczcal | egészségessé |
| Kossuthtal | sápadttá |
| sótlanul | frissen |
| erősen | egészségesen |

**Az új témakörünk: a birtokos- és a mennyiségjelző.**

A tananyagot a tk. 79-81. oldalán találjátok, valamint a mf.: 69/4., 5., 70/6.

A következő videók segítenek az anyag értelmezésében:

<https://zanza.tv/magyar-nyelv/nyelvi-szintek/mondatreszek-fajtai-ii>

<https://www.youtube.com/watch?v=sb1uhudfOsw> (az értelmező jelzőt még nem kell)

<https://www.youtube.com/watch?v=lAujjN5gTYY> (a videó végén van a mennyiségjelző, de az ismétlés soha nem árt)

Egy kis összefoglalás:

*A mennyiségjelző*

*Az első me három krajcárt még maga meglelte az anyám.* (Móricz Zsigmond)

 Az igei állítmány tárgyához *tőszámnévvel* kifejezett mennyiségjelző kapcsolódik.

*me Sok ember él, ki érzéketlen, mint én.* (József Attila)

Az alany (*ember*) előtt *határozatlan számnévvel* (*sok*) kifejezett mennyiségjelző áll.

*Vagy me félezernyi dalt megírtam.* (Dsida Jenő)

Az igei állítmányhoz kapcsolódó tárgynak (*dalt*) *-nyi képzős* mennyiséget jelentő *melléknévvel* kifejezett mennyiségjelzője van.

*me Minden Egész eltörött,*

*me Minden láng csak részekben lobban..,* (Ady Endre)

A két mondat alanyához *számnévi általános névmással* kifejezett mennyiségjelzőkapcsolódik*.*

*Úgy kell a boldogság, mint me egy falat kenyér.*

A mellékmondat alanyának (*kenyér*) *mennyiséget jelentő főnévvel* kifejezett mennyiségjelzője van.

*Minden reggel megiszom me (két) mi deci tejet.*

Az igei állítmányhoz (*megiszom*) kapcsolódó tárgynak *mértéket jelentő főnévvel* (*deci*) kifejezett mennyiségjelzője van, amelyhez kötelező bővítményként számnév (*két*) kapcsolódik mennyiségjelzőként.

***A birtokos jelző***

*Tavaly meghalt b édesapám testvére.*

Az alany (*testvére*) és a *főnévvel* kifejezett birtokos jelzője (*édesapám*) a családtagok összetartozását jelölő *valódi birtokviszonyt* fejezi ki.

*Az árvíz elmosta az b ő házát.*

Az igei állítmány tárgyának [*a(z)* (*házát*)] *főnévi névmással* kifejezett birtokos jelzője (*ő*) van. A birtokos szerkezet egy birtokosnak és egy birtoknak a kapcsolatára épülő *valódi birtokviszonyt* fejez ki.

*Az edzésen eltört a b gyerek lába.*

Az alany (*a lába*) és a *főnévvel* kifejezett birtokos jelzője (*gyerek*) a *rész és egész* viszonyára épülő valódi birtokviszonyt fejez ki.

*A b város lakói sokat szemetelnek.*

Az alany és *főnévvel* kifejezett birtokos jelzője *nem valódi birtokviszonyt* fejez ki: a birtokos jelző (*város*) helyet, a birtokszó (*lakói*) pedig az ott élőket nevezi meg.

*b Többek írása szinte olvashatatlan.*

Az alany *főnévi értékben álló számnévvel* kifejezett birtokos jelzője (*többek*) a cselekvőt fejezi ki, a birtokszó (*írása*) pedig a cselekvést.

*Én vagyok b a mi magyar b bánatok mi legbutább siratója.* (Ady Endre)

 A névszói-igei állítmány névszói részének (*siratója*) *főnévvel* kifejezett (*a bánatok*) birtokos jelzője van. A bánatok siratója birtokos szerkezetben a birtokos jelző (*bánatok*) a cselekvés tárgyát, a birtokszó (*siratója*) pedig a cselekvést fejezi ki.

*(Börtönéből szabadúlt sas lelkem,)*

*Ha a b rónák végtelenjét látom.* (Petőfi Sándor)

 Az igei állítmány tárgyának (*a végtelenjét*) *főnévvel* kifejezett birtokos jelzője (*rónák*) van. A birtokos jelző a birtokszóban kifejezett minőség (*végtelen*) hordozóját fejezi ki.

**Feladat:** írjátok le a két Youtube videó példamondatait, és elemezzétek őket (természetesen csak a birtokos és a mennyiségjelzőre vonatkozóan).

A végére egy kis játékos gyakorlás:

[https://wordwall.net/hu/resource/1620238/nyelvtan/mennyis%c3%a9g-%c3%a9s-birtokos-jelz%c5%91](https://wordwall.net/hu/resource/1620238/nyelvtan/mennyis%C3%A9g-%C3%A9s-birtokos-jelz%C5%91)

<https://wordwall.net/hu/resource/1295780/mondatelemz%C3%A9s-gyak-id%C5%91-hely-birtokos-jelz%C5%91>

<https://learningapps.org/4522149>

<https://learningapps.org/10172670>

<https://learningapps.org/10173180>

<https://learningapps.org/9805701>

<https://learningapps.org/11076952>

A hét végén, pénteken, május 8-áén egy helyesírási tesztet fogtok írni. Ez egy kicsit új lesz, mert színes és látványos.

Regisztrálnotok kell: Quizizz oldalon

Kérnék mindenkit, hogy lehetőleg a teljes nevét írja be, mert sokat segít a beazonosításban. Ha már nyelvtan és helyesírás, kérnélek arra is, hogy figyeljetek a nagy kezdőbetűkre.

A tesztet az alábbi linken éritek el.

Nagyon figyeljetek, mert a tesztet csak háromszor lehet kitölteni.

[**https://quizizz.com/join?gc=851636**](https://quizizz.com/join?gc=851636)

Jó munkát, és sok sikert kívánunk: Zsuzsa néni és Ibi néni